Çiyin geyimlərinin hazırlanması

Cs - 311AK və Cs - 313 presləri isti-nəmləşdirmə əməliyyatının yerinə yetirilməsi üçün müxtəlif ütüləmə yastıq dəsti ilə təchiz edilmişdir.

Şəkil 3.3.-də əsas yastıq növləri göstərilmişdir. Onlar bir-birindən həcmi və formaları, həm də əlaqələndirmə əlamətləri ilə - istilik daşıma və qızdırma gücü ilə də fərqlənirlər. Pres yastıqlarının temperaturu işlənilən parçadan asılıdır. Əgər parçanın tərkibi müxtəlif liflərdən ibarətdirsə, yastığın temperaturunu istiliyə ən çox həssas olan lifə görə müəyyən edirlər. Ütüləmə stolları (ütü ilə birlikdə, yaxud ütüsüz) müxtəlif markalarda buraxılır. İşlənilən məmulatdan asılı olaraq, ütüləmə stollarının yastı düzbucaqlı formada müxtəlif ölçülü ütüləmə tavası var. Tava buxarla 110°C-yə qədər qızdırılır, onun vakuum - sorucu nasosu var. SU - V markası qadın və uşaq donlarının prosesdaxili isti-nəmləşdirmə ilə işlənilməsi üçündür; SU - OK (UUP - 3M markalı elektrik - buxar ütüsü ilə birlikdə) kişi pencəklərinin isti-nəmləşdirmə ilə işlənilməsi üçündür. Buxar - hava manekeninin ümumi görünüşü şəkil 3.4.-də göstərilmişdir. Bu, çiyin tikiş məmulatının tamamilə isti-nəmləşdirmə ilə işlənilməsi üçündür. Hazır məmulatı manekenə geydirir, düzəldir, kənarlarını xüsusi sıxacla sıxıb ventilyatoru işə salırlar. Ventilyator manekenə hava vurur. Nəticədə, məmulatın bütün qırışları və bükümləri düzəlib hamarlanır. Sonra məmulatı pardaqlamaq üçün manekenə qızdırılmış buxar və onun düzəldilmiş görkəmdə qurudulması üçün isti hava verirlər. | Şəkil 3.3. Pres yastıqları Şəkil 3.4. Müasir buxar-hava manekeni

İsti-nəmləşdirmə işlərini yerinə yetirdikdə əmək məhsuldarlığının artırılması və məmulatın işlənilmə keyfiyyətinin yaxşılaşdırılması məqsədilə müxtəlif tərtibatlardan istifadə edirlər. Məsələn, qəliblər, pulverizatorlar və ütüaltı materiallar.

Qəliblərdən əl ütüləri ilə işləyən zaman istifadə olunur. Qəliblərin formaları və ölçüləri onlarda yerinə yetirilən əməliyyatların xarakterinə uyğun gəlməlidir. Ən çox yayılmış qəlib