Çiyin geyimlərinin hazırlanması
gəlməli, çevrilmiş tikişin və yaxalığın boyun yerinə birləşdirən tikiş payının eni qədər ensiz biçilməlidir (Şəkil 1.31. a, b, c). Yatan yaxalığı işlədikdə əvvəlcə alt yaxalıq boyun yerinə, sonra isə üst yaxalığa çevrilən tikişlə birləşdirilir (Şəkil 1.31. ç). Yaxalığı hazırlamaq üçün üst və alt yaxalıq üz-üzə qoyulur və araqatı materialının kəsiklərinə bərabərləşdirilir. Yaxalığın yan kəsikləri alt yaxalıq tərəfdən 0,5-0,7 sm çevrilən tikişlə birləşdirilir. Sonra onun boyun yerinə yatan kənarı tikilir. Uclarında 0,3 sm tikiş payı saxlanmaqla artığı kəsilir və kənarları düzəldilməklə üz tərəfə çevrilir. Yapışqanlı araqatı materialı (Şəkil 1.31.d) yaxalığın boyun yerinə yatan kənarındakı çevrilən tikişi örtür və alt yaxalığa oturacaq kəsiyi boyu 0,1-0,2 sm enində tikilir. Yaxalığı calanan dayaqla işlədikdə kəsikləri düzəldilir, dayağın içərisinə əlavə qat qoyulur. Sonra yaxalığın geriyə qatlanan kənarının tikilməyən yeri dayaqla birləşdirilir, dayağın yanları çevrilən tikişlə işlənilir (Şəkil 1.31. e). Dayaq üz tərəfə çevrilir. Tikişlər düzəldilir və ütülənir. Onun alt hissəsinə əlavə material qatına nəzarət çərtikləri vurulur. Yaxalıq boyun yerinə tikilir və tikiş dayaq tərəfə yatırdılır. Dayağın üst hissəsinin kəsiyi alt dayağının tikişini 0,2 sm örtməklə qatlanmış kənardan 0,1 sm məsafədən boyun yerinə birləşdirilir. Dayaq ilə bütöv biçilən yaxalıq çevrilən (Şəkil 1.31. ə) tikişlə işlənir. Sonrakı əməliyyatlar dayağı ayrı biçilən yaxalıqdakı kimi aparılır. Üst yaxalıq araqatı materialı ilə birlikdə boyun yerinə tikilir. Alt yaxalığın aşağı kəsiyi 0,7 sm enində qatlanıb üst yaxalığın tikişini örtməklə həmin yerdən 0,1 sm aralı boyun yerinə birləşdirilir. Yaxalığın boyun yerinə yaxşı yatması üçün oturacağı ilə bütöv biçilmiş yaxa qatlanma xəttindən 0,5 sm aşağıdan boşluq əldə edilməklə alt yaxalığa tikilir.
Şəkil 1.31. Yaxalığın işlənilməsi və boyun yerinə birləşdirilməsi