Çiyin geyimlərinin hazırlanması
hissələri, məs: cib, cib qapağı, kəmərlər və s. ütülənir. Paltarı ütüləməmişdən qabaq parçanın hansı temperaturda ütülənməyini yoxlamaq lazımdır. Bunun üçün parçanın balaca tikəsini ütüləyirlər. Qatlamaların yaxşı forma alması üçün (yun və sintetik materiallardan hazırlanan geyimlərdə) onları sirkəli məhlulda isladılmış nəm əski vasitəsi ilə ütüləmək əlverişlidir. Qatlamaları ütüləməmişdən qabaq onları aşağı hissədən xaçvari tikişlə əsas hissəyə kökləyirlər. Qatlamaları həm tərs, həm də düz tərəfdən ütüləmək lazımdır. Kəmərləri, geyimin aşağısını nəm əski ilə tərs tərəfdən ütüləyirlər. İsti-nəmləşdirmə əməliyyatlarının düzgün yerinə yetirilməsi geyimə gözəl görünüş verir. Paltar tam ütüləndikdən sonra düymələrin yerini ilgəklərə görə işarə edib tikirlər. Geyimə verilən bəzək onu daha da gözəlləşdirir və yaraşıqlı edir. Bəzək geyimin fasonu, sifarişçinin bədən quruluşu və yaşı ilə əlaqədar olmalıdır. Bəzəklər, yaxalıqlar, manjetlər, şərflər və s. ilə verilə bilər ki, bu cür bəzəklər çıxarıla bilən bəzəklər adlanır. Daimi bəzəklər isə paltarın müəyyən hissələrində yerinə yetirilir. Bunlara bütün bəzək tikişlərini, tesmaları, aborkaları, merişkaları, volanları, kantları və s. göstərmək olar.