Çiyin geyimlərinin hazırlanması
uzunluğunda və 4 sm enində karton zolağı kəsirlər. Karton zolağın uzunluğu boyunca 1 sm-dən bir nöqtələr qoyulur. Karton zolağının əvvəlcə bir tərəfini, sonra isə ikinci tərəfini qayçı ilə hər ikinci santimetri yarımdairə, yaxud üçbucaq şəklində kəsirlər. Kəsilmiş hissələr biri o birinə əks yerləşdirilməlidir. Kələfdən müəyyən uzunluqda saplar ayırıb karton zolağın kəsilmiş yerlərinə dolayırlar. Bir karton zolağında bir rəngin bir neçə çalarları yerləşdirilir: açıqdan tündə doğru.

Müxtəlif rəngli sapları hörük şəklində hörmək lazım deyil. Bu halda bir rəngli sapın başqa rəngli sapla uyğunlaşması başqa çalar verir ki, bu da tikmə zamanı onların seçilməsini çətinləşdirir.

Şəkil 3.6. Bədii tikmə ilə geyimin bəzədilməsi

Tikməyə başlamazdan əvvəl parça əriş və arğac sapları üzrə düzəldilir, onun üzərində naxışın necə yerləşməsi qeyd olunur, sonra naxışı köçürürlər. Bundan sonra parça gərgaha (kərkəf və ya sağanağa) geydirilir və düzəldilib gərilir. Parçanın kənarını düzəltmək üçün kənardan bir sap dartılıb çıxarılır və onun izi ilə parçanın artığı kəsilir. Məmulatın enini və uzununu da bu qayda ilə qeyd etmək olur.