Çiyin geyimlərinin hazırlanması

► Kəmərin hazırlanması

Kəmər əsas parçadan, astarsız və ya astarlı, ara materialı ilə, yaxud onsuz hazırlanır. Əgər kəmərdə ara materialı olarsa, hazır kəmərin ölçüsündə (Şəkil 2.10) üstü yapışqanlı, xovlu material (qalın parçadan tikilən geyimlərdə) ilə və ya hissənin ölçüsündə (geyim nazik parçadan tikildikdə) astar tərəfdə ütü ilə, yaxud presdə kəmərin əsas parçası ilə birləşdirilir. Modadan asılı olaraq, kəmər ilgəkli, qarmaqlı, düymə ilə və ya toqqalı hazırlanır. Kəmər aşağıdakı qaydada tikilir. Qalın parçadan geyimin kəmərinin uzununa kəsiyi çevrilən tikişlə 0,7 sm enində tikilir. Kəmər elə düzəldilir ki, onun tikişi kəmərin uzunluğu boyunca ortaya düşsün. Onun bir ucu qeyd edilmiş yerdən tikilir (Şəkil 2.10. a). Tikişin sonunda 0,2-0,3 sm tikiş payı saxlanmaqla artıq parça kəsilir. Tikiş ütü ilə açılır, kəmər üz tərəfə xüsusi alətlə çevrilir, köklənir və preslənir.

Uzununa tikiş ilməkləyici maşında və ya ziqzaq tikişli maşında tikildikdə kəmərin ucu tikilir. Sonra küncləri çevrilir və uzununa tikilir (Şəkil 2.10. b). Bu maşınlardan istifadə etdikdə parçaya qənaət edilir və məmulatın keyfiyyəti yaxşılaşır (tikiş xeyli nazik alınır). Kökləndikdən sonra presdə ütülənir, sonra modaya müvafiq baxyalanır. Geyim nazik parçadan tikildikdə kəmərin ucu və uzununa baxya sırası eyni vaxtda icra edilir (Şəkil 2.10. c). Pambıq parçadan tikilən geyimdə əvvəlcə kəmərin ucu 0,1-1,5 sm içəri qatlanır, yan kəsiyi üst-üstə qoyulur, üst kəsiyi 0,7 sm içəri qatlanmaqla qatlama xəttindən 0,1-0,2 sm məsafədə üstdən tikilir. Kəmərin qatlanmış | Şəkil 2.10. Kəmərin hazırlanması

ucu eyni vaxtda tikilir (Şəkil 2.10. ç). Kəmər düymə, ilgək, qarmaq, toqqa və bənd bağlamaqla hazırlandıqda onun tikilməyən ikinci ucu 0,7-1 sm içəri qatlanır, qatlama xəttindən 0,1-0,2 sm məsafədə tikilir və ya əl ilə çəpinə tikişlə basdırılır. Uclarında ilgək və düymə yeri müəyyənləşdirilir. İlgək və düymə xüsusi maşınlarda tikilir. Kəmər qarmaq və qarmaq ilgəyi ilə hazırlandıqda onun orta tikişinə içəri tərəfdən kəmərin ucundan 1,5- 2 sm aralı qarmaq qoyub əl ilə, hər bir qulaqcıqdan 4-5 tikişlə bərkidirlər (Şəkil 2.10. d). Kəmərin o biri ucunda lazımi ölçüdə sapdan ilgək tikirlər. Bu əməliyyatı xüsusi bəndləmə maşınlarında da yerinə yetirmək olar. Kəmər toqqa ilə hazırlandıqda toqqanı kəmərin ucuna keçirib 4-5 sm qatlayır, maşında (adi universal maşında və ya ziqzaq tikişli maşında) və ya əl ilə çəpinə tikişlə kəmərə tikirlər (Şəkil 2.10. e). Qatlanmış ucun kəsiyi tikişdən kəsilir (qalın parçada), yaxud qatlanıb bəndlənir. Kəmər körpü vasitəsilə bağlandıqda (toqqanın əvəzinə)