Çiyin geyimlərinin hazırlanması
iynəni keçirdikdə düz xətdən heç bir kənaraçıxmaya yol verilmirsə, çəpinə tikiş qoyduqda işlənilən hissənin xarici, yaxud daxili tərəfində mütləq düz xətdən kənaraçıxma alınmalıdır (tikiş meylli olmalıdır).

Çəpinə tikişlər üst geyimlərin (palto, don) hazırlanmasında istifadə olunur. Çəpinə tikişlərlə məmulata həm müvəqqəti, həm də daimi xarakterli tikişlər qoyula bilər.

Müvəqqəti təyinatlı tikişlərə kökləmə və çevirib kökləmə tikişləri, daimi təyinatlı tikişlərə isə ilmələməklə, təpçimə və basdırma tikişləri, habelə əsasən, geyimin təmirində tətbiq edilən - hissələrin görünməz birləşdirilməsi üçün işlədilən tikişlər aiddir.

Şəkil 1.27. Kökləmə tikişi:
a - xarici görünüşü; b - istifadə edilməsinə dair nümunə

Çəpinə kökləmə tikişləri üst geyimlərin işlənilməsində, hissələrin dayanıqlı birləşdirilməsi tələb edilən hallarda istifadə olunur. Çünki çəpinə kökləmə tikişləri hissələrin sonrakı işlənilməsi prosesində o tərəf bu tərəfə sürüşməsinə imkan vermir. Çəpinə kökləmə tikişi ilə alınan kökləmə tikişi daha elastik olur, parçanın dartılmasına mane olmur və parçanın aldığı formanı düz tikiş ilə alınan kökləməyə nisbətən daha yaxşı saxlayır. Sırığın uzunluğu 0,7-2,0 sm olur. Çəpinə tikişli kökləmələrdən ancaq saya parçalarda, tikişi hissənin kənarına yaxın məsafədə yerləşdirmək lazım gələn hallarda istifadə olunur; məsələn, paltarın qabaq hissəsinin bort ara qatı materialının qol yerinə və boyun yerinə paralel köklənməsində, bortaltına və yaxalığa köklənməsində belə tikişdən istifadə edilir (Şəkil 1.27).