Çiyin geyimlərinin hazırlanması

Köçürmə tikişləri qeyd edilmiş xətlərin və nəzarət nişanlarının bir hissədən digərinə dəqiq ona simmetrik köçürülməsi üçün tətbiq edilir; ondan nişanlanmış xətlərin uzun müddət saxlanılması lazım gələn hallarda da istifadə edilir.

İki eyni hissəni üst tərəfləri içəri olmaqla kənar kəsiklərini cütləşdirib nişanlanmış xətlər üzrə düz tikiş gedirlər; bu zaman sapı dartmırlar, parçanın səthində parçanın qalınlığından asılı olaraq, 0,2-0,7 sm hündürlüyündə ilmələr saxlayırlar. 5 sm məsafədə 4-5 tikiş olmalıdır. Sonra hissələri bir-birindən elə ayırırlar ki, tikişin sapları dartılsın və iki hissənin arasından sapları kəsirlər. Sapların hissələrin içərisində qalmış ucları köçürülən xəttin konturu hesab olunur (Şəkil 1.25).

Köçürmə tikişlərin yerinə yetirilməsi üçün rəngi əsas parçanın rəngi ilə kontrast təşkil edən sap işlədilir.

Şəkil 1.25. Köçürmə tikişləri

Büzmə alınması üçün tikişlər qadın və uşaq üst geyimlərinin bəzi modellərinin hazırlanmasında istifadə edilir (Şəkil 1.26).

Şəkil 1.26. Büzmə alınması üçün tikiş

Büzmə əldə edilməsi üçün iki paralel tikiş salınır. Birinci tikişlə hissənin kənar kəsiyi arasındakı məsafə 0.2-0.5 sm, tikişlər arası məsafə 0.1-0.4 sm, tikişin uzunluğu 0.3-0.7 sm olmalıdır. Tikişin sapını lazım olan qədər dartır və alınmış büzməni hissənin bütün uzunluğu boyunca bərabər paylaşdırırlar.

Çəpinə tikişlər öz quruluşlarına görə düz tikişlərdən çox az fərqlənir. Fərq onların parça üzərində yerləşməyindən ibarət olur. Düz tikişləri yerinə yetirən zaman parçaya