Çiyin geyimlərinin hazırlanması
qolu üst tərəfi içəri olmaqla qatlayıb qarsağın kənarlarını bərabərləşdirir və kökləyirlər. Tikişin sonunu kəsikdən 1-1,5 sm aşağıda heçə çıxarırlar. Çox vaxt kürək tərəfdən qarsaq xətti ətək tərəfdəki qarsaq xəttindən 1-1,5 sm uzun olur. Ona görə də kürək hissədə qarsaq xəttini azacıq yığırlar. Bu yığım kürək hissəyə qabarıq forma vermək üçündür. Sonra qarsağı maşınla tikib kökləmə saplarını təmizləyir və qarsağı ütüləyirlər. Qarsaq hazır olduqdan sonra qolun yan kəsiklərini işarə olunmuş xətt üzrə kökləyir və üstdən maşın tikişi ilə tikirlər. Sonra tikişi iki tərəfə açıb ütüləyirlər. Qolun aşağı hissəsi isə tikişli qollarda olduğu kimi hazırlanır. Reqlan qolun üst tikişi isə aşağıdakı ardıcıllıqla hazırlanır: qolun hissələrini üst tərəfi içəri olmaqla üz-üzə qoyub kəsiklərin kənarlarını bərabərləşdirir, kökləyir və maşınla tikirlər. Tikişi iki tərəfə açıb ütüləyirlər. Əgər üstdən getmə tikiş nəzərdə tutulubsa, onda tikişi ətək tərəfə qatlayır, ütüləyir, qolun üst tərəfindən isə üstdən getmə tikiş tikib həmin tikişi tərs tərəfdən ütüləyirlər. Əgər qol üç hissədən ibarət olarsa, yəni qabaq, dirsək və alt hissələrdən, onda əvvəlcə üst tikiş sonra isə qabaq və dirsək tikiş hazırlanır. Qolun aşağı hissəsi isə birtikişli qollarda olduğu kimi hazırlanır.
Şəkil 2.17. Müxtəlif fasonlu reqlan paltarlar və onların biçim hissələri

Reqlan qolların qol dibinə birləşdirilməsi ən çətin və ən məsuliyyətli əməliyyatlardan biridir. Bu əməliyyatın düzgün yerinə yetirilməsi paltarın bədənə düzgün oturmasından çox asılıdır. Qolu qol dibinə birləşdirməzdən qabaq nəzarət (yoxlama) nöqtələrin yerləşməsini həm qolda, həmdə qol dibində yoxlayıb onların uzunluğunu dəqiqləşdirmək lazımdır. Bundan ötrü qolları üz-üzə qatlayıb kəsikləri yoxlayırlar. Sonra sancaqlar vasitəsilə qolu ətək və kürəyə nəzarət xətlər üzrə birləşdirir və qoldan boşluq verməklə kökləyirlər. Əvvəlcə sağ,