Çiyin geyimlərinin hazırlanması
Cədvəl 1.4. Qayçıların təyinatı

Əməliyyatlar | Qayçının №-si
Fərdi sifarişlər üzrə palto parçalarının biçilməsi və kəsilməsi | 1
Kostyumluq yun mahud parçanın biçilməsi və kəsilməsi | 2
Orta qalınlıqda parçadan olan hissələrin kəsilməsi | 3
Donluq yun parçaların biçilməsi | 4
Yüngül yun, ipək və pambıq parçalardan olan hissələrin kəsilməsi | 5
Tikişlərin, hissələrin əyriliyinin kəsilməsi | 6,7
Hazır məmulatda sapların uclarının kəsilməsi | 8

Santimetr lenti - üzərində santimetr və millimetrlik bölgülər köçürülmüş rezinləşdirilmiş yumşaq lentə deyilir (Şəkil 1.14). 0, insan fiqurundan ölçülərin götürülməsi üçün tətbiq edilir. Tabaşir vasitəsilə biçim və geyimin bədənə uyğunlaşdırılması zamanı xətləri və nişanları köçürürlər. Tikiş sənayesi üçün müxtəlif rənglərdə tabaşir istehsal olunur (Şəkil 1.15). Çəkilən bütün xətlərin nazik olması üçün tabaşirin kənarlarını daim itiləmək lazımdır. Tabaşirin eni 0,5-dən 1,5 mm-ə qədər olur. Bəzən tabaşir əvəzinə nazik yonulmuş quru sabun qırığından istifadə edirlər. Maneken həm məmulatın hazırlanması prosesində onun düzgünlüyünü yoxlamaq üçün, həm də hazır vəziyyətdə yoxlanılması üçündür (Şəkil 1.16). Maneken üzərində, məsələn, məmulatın yan və çiyin tikişlərinin vəziyyətini, yaxalığın boyun yerinə, qolların qol yerinə və s. düzgün köklənməsini yoxlayırlar. | Şəkil 1.14. Santimetr lenti Şəkil 1.15. Tabaşirlər

Kişi və qadın manekenləri 88, 92, 96,100,104,108,112,116 və 120 ölçülərdə, bir orta (üçüncü) boyda və üç doluluqda buraxılır. Uşaq manekenləri 44, 48, 52, 56, 60, 64, 68, 72, 76, 80, 84, 88 və 92 ölçülərdə buraxılır. Manekendən rahat istifadə edilməsi üçün onu altlıq üzərində elə bərkidirlər ki, istənilən səmtə asanlıqla çevirmək və qaldırmaq mümkün olsun.