Çiyin geyimlərinin hazırlanması

Zəncirbənd bağlamasının bağlı tesma ilə hazırlanması. Bu bağlamanı hazırlamaq üçün geyimin bağlanmasına verilən tikiş payını 1,5 sm enində tərs tərəfə qatlayıb ütüləyirlər. Sonra parçanın tərs tərəfindən tesmanın bir tərəfini elə kökləyirlər ki, onun dişləri qatlanmış hissədən kənara çıxmış olsun. Üstdən isə maşınla tikirlər. Tesmanın o biri hissəsini qatlanmış hissədən aralı tikirlər. Sonra isə bəzək tikişi ilə üst tərəfdən tikib ütüləyirlər.

Şəkil 2.6. Bağlamaların hazırlanması:
1) Açıq zəncirbənd, 2) Bağlı zəncirbənd

► İlgəklərin növləri və hazırlanması

İlgəklər təyinatına görə müxtəlif olur. Məsələn, gözlü ilgəklər, çərçivəli ilgəklər, köbəli ilgəklər, qaytanlı ilgəklər. İlgəklərdən bortlarda, manjetlərdə, şalvarda, ətəklərdə və s. məmulatlarda bağlamaq üçün istifadə olunur. İlgəklər uzununa və eninə açılır. Qadın geyimlərində ilgəklər sağ tərəfdə, kişi geyimlərində isə sol tərəfdə açılır.

Gözlü ilgəklər. Bu ilgəklər, əsasən, kişi, qadın və uşaq geyimlərində, hərbi geyim şinellərində və s. məmulatlarda hazırlanır. Gözlü ilgəklər sadə görünüşlü olub, eyni zamanda məmulatın əsas hissəsinə forma vermək üçün tikilir. Gözlü ilgəkləri ilmələdikdə 1 sm-də tikişlərin sayı 6-10 olur, onları 3-7 №-li ipək sapla, yaxud 10-20 №-li pambıq sapla hörürlər (şəkil 2.7. a). Çərçivəli ilgəklər. Bu ilgək çox vaxt xüsusi | Şəkil2.7. a) Gözlü ilgəklər; b) Çərçivəli ilgəklər

maşında, az hallarda əl ilə icra edilir. İlgəyin yerini məmulat hissəsinin üz tərəfində köməkçi ülgü vasitəsilə iki nöqtə ilə elə nişanlayırlar ki, onlar sonrakı işlənmə zamanı ilgəyin kəsiyi xəttinə düşsün (Şəkil 2.7. b). Tikiş maşını platforması üzərində ilgəklər arasındakı məsafəni təyin edən xüsusi tərtibat olduqda ancaq bir nöqtə qeyd edilir. Bu ilgəyi ilmələyib qurtardıqdan sonra onu tərtibata geydirir və sonrakı ilgəyi ilməkləyirlər.