Çiyin geyimlərinin hazırlanması

► Saplar və köməkçi materiallar

Köynək hazırladıqda parçaya müvafiq olaraq sapın №-si düzgün seçilməlidir (Cədvəl 1.1).

Cədvəl 1.1. Parçaya uyğun sapın və maşın iynəsinin seçilməsi

Parçanın növü | Parçanın adı | Maşın iynəsinin nömrəsi № | Sapın növü və nömrəsi
Şəffaf və nazik | Vual, şifon, krepdeşin, nazik krujeva, tül, setka, jorjet | 65-70 | İpək sap № 65, merserizə olunmuş pambıq və ya pambıq sap № 80
Nazik | İpək, köynəklik, bez, çit, nazik kətan, batist, orqandi, muslin, markizet, pike və s. | 75-80 | İpək sap № 65, merserizə olunmuş pambıq və universal pambıq sap № 80,60
Nazik trikotaj | Pambıq tərkibli trikotaj, triko, cersi, köynək üçün nazik trikotaj, dartımı olan maxrovkalı trikotaj, dartımı olan velür | 90-dairəvi ucluqlu | Universal: poliefir-pambıq və ya poliefir № 80,60
Orta qalınlıqlı trikotaj | Pambıq trikotaj, yun trikotaj, yun tərkibli flanel, yun krep, qabardin, poplin, velvet, məxmər, tafta, atlas, ikiüzlü trikotaj | 90-trikotaj üçün dairəvi ucluqlu | Universal: pambıq-poliefir, merserizə olunmuş pambıq № 50
Orta qalınlıqlı kostyumluq | Yun, qarışıq, qalın yun flanel, tvid, sarja, moxer, qabardin, qalın poplin, sırıqlı parçalar | 90-100 | Universal: pambıq-poliefir, merserizə olunmuş pambıq № 40
Orta və qalın | Yun, qarışıq, qalın yun flanel, süni xəz, qalın pambıq parusin, drap | 100 | Qalın: pambıq və poliefir-pambıq, baxya tikişi və ilgək üçün elastik dekorativ № 30
Parça olmayan | Dəri, zamşa (təbii və süni), fetr | 90-100 yastı ucluqlu | Universal və qalın