Çiyin geyimlərinin hazırlanması
döş və bel xəttində, kürəkdə, çiyin xəttində yerinə yetirilir. Bu qarsaqların arası kəsilmir. Bütöv qarsaqlar aşağıdakı kimi hazırlanır. Əvvəlcə qarsaqların yerini təbaşirlə işarələyirlər, sonra qarsağın yuxarı başlanğıcından bəndləmə əməliyyatını yerinə yetirərək orta xəttə kimi genişləndirirlər. Orta xətdən başlayaraq aşağıya doğru qarsağı getdikcə ensizləşdirilir, qurtaracağında isə tikiş heçə çıxarılır və bəndləmə əməliyyatı yerinə yetirilir (Şəkil 2.2. a, b). Döş hissədə yerləşən qarsağı hazırlamaq üçün qol dibindən 3-4 sm aşağı düşərək qarsağın yerini işarələyirlər. Qarsağın orta tikişi müəyyən olunub və tikiş üzrə qarsağı üz-üzə qatlayıb kökləyir və tikirlər. Döş qarsağının uzunluğu döşün ucuna qədər olur. Eni isə insan bədəninin quruluşundan asılı olaraq dəyişir. Qarsaqlar hazır olduqdan sonra onlar ütülənir (Şəkil 2.2. c, ç). Kürək hissədə bel xəttində olan qarsaqlar kürəyin orta tikişinə tərəf ütülənir. Ətəyin (önün) bel xəttində yerləşən qarsaqlar içəriyə, döş hissədə yerləşən qarsaqlar isə aşağıya doğru ütülənir. Kəsik qarsaqlardan, əsasən, üst geyimin qabaq hissəsində istifadə olunur. Bu zaman qarsaqların arası kəsilir və onlar iki tərəfə açılıb ütülənirlər. Bu qarsaqlar aşağıdakı kimi hazırlanır. Qarsaq yerləşən hissənin içəri üzlərini üz-üzə qoyub kökləyir və kəsiyin kənarından 1-1,5 sm məsafədən başlayaraq tikişi qeyd olunan nöqtəyə qədər azalda-azalda sonunu heçə gətirməklə tikirlər. Tikişin sonunda bənd vururlar, yaxud sapların uclarını tərs tərəfə çıxarıb düyünləyirlər və qarsağı iki tərəfə açıb ütüləyirlər. Bundan başqa, məmulatın hissələrinə müəyyən forma, bəzək vermək üçün relyef qarsaqlarından istifadə edilir. Bu qarsaqlar ya çiyin xəttindən və yaxud da qol dibindən başlanır. Bu qarsaqlar hazır olduqdan sonra üstdən getmə bəzək tikişlərindən istifadə edirlər.
Şəkil 2.2. Qarsaqların işlənməsi